b'\n_START_ARTICLE_\nRazvoj svjetskog rekorda na 100 m\n_START_PARAGRAPH_\nUtrka na 100 m je najklasi\xc4\x8dnija atletska disciplina. To je ujedno i najkra\xc4\x87a sportska disciplina, eksplozija snage i brzine, prema kojoj se mjere mnogi parametri sportskih, i uop\xc4\x87e fizi\xc4\x8dkih, dostignu\xc4\x87a \xc4\x8dovjeka._NEWLINE_Ako uzmemo da su Olimpijske igre najve\xc4\x87i sportski doga\xc4\x91aj na svijetu, tada je olimpijsko finale na 100 m njihov klimaks, najve\xc4\x87i doga\xc4\x91aj igara, bljesak od 10-ak sekundi koji se ponavlja svake \xc4\x8detiri godine. Olimpijska pobjeda na 100 m je najcjenjenija (ve\xc4\x87 i samim tim \xc5\xa1to tu nastupi daleko najvi\xc5\xa1e natjecatelja, a dovoljan je tijekom utrke samo jedan mali "kiks" da sav \xc4\x8detverogodi\xc5\xa1nji trud padne u vodu), za laike je ona najupe\xc4\x8datljivija, a olimpijski pobjednik (pa i pobjednica) na 100 m prije svih ulaze u sportsku povijest._NEWLINE_Prvi svjetski rekord na 100 m (u atletici) priznat je od IAAF (International Association of Athletics Federations - Me\xc4\x91unarodna atletska federacija), 1912. godine.'